《居厚弟和七十四吟再赋》
宋代·刘克庄

得丧傍观有悴荣，此翁勘破一毫轻。
宴披香殿犹前日，出大槐宫已隔生。
未许季咸觇老态，旋呼伯雅解春酲。
不知触氏并蛮氏，胜负元因底事争。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。